(Nid yw'r nodyn hwn yn rhan o'r Rheoliadau)
Mae'r Rheoliadau hyn, sy'n gymwys o ran Cymru ac yn dod i rym ar 18 Mehefin 2010, yn gwneud darpariaeth ar gyfer gorfodi Erthygl 114(2) o Reoliad y Cyngor (EC) Rhif 1234/2007, ac Atodiad XIII (“yr Atodiad”) i'r Rheoliad hwnnw sy'n sefydlu cyd-drefniadaeth o farchnadoedd amaethyddol ac sy'n ymdrin â darpariaethau penodol ar gyfer cynhyrchion amaethyddol penodedig (Rheoliad CMO Sengl) (OJ Rhif L 299, 16.11.2007, t 1). Mae Rheoliadau Llaeth Yfed 1998 (O.S. 1998/2424) wedi eu dirymu gan reoliad 8.
Mae gwerthu neu ddanfon llaeth a defnyddio neu beidio â defnyddio disgrifiad gwerthu ar gyfer unrhyw gynnyrch yn groes i'r Atodiad wedi eu gwahardd. (Rheoliad 3)
Mae mewnforio unrhyw gynnyrch o'r tu allan i'r Gymuned yn groes i bwynt IV o'r Atodiad wedi ei wahardd. (Rheoliad 4)
Mae rheoliad 5 yn gwneud darpariaeth ar gyfer gorfodi ac mae rheoliad 6 yn cynnwys darpariaeth am dramgwyddau a chosbau.
Mae darpariaethau penodedig yn Neddf Diogelwch Bwyd 1990 wedi eu hymgorffori yn y Rheoliadau. (Rheoliad 7)
Mae rheoliad 9 yn cynnwys diwygiadau i Reoliadau Labelu Bwyd 1996 (O.S. 1996/1499).
Nid oes asesiad effaith wedi ei lunio ar gyfer yr offeryn hwn, gan na ragwelir unrhyw effaith ar y sector preifat na'r sector gwirfoddol.